Ice Music Festival

**Ice Music Festival Norway** er en «ismusikkfestival» som ble startet opp av Terje Isungset og Pål Knutsson Medhus i 2006. Isungset kom med idéen om festivalen, og er også festivalens kunstneriske leder. Under denne festivalen er alt laget av is, både arenaen, instrumentene og kunsten. Festivalen har tidligere vært arrangert på Geilo og Finse, men blir i 2021 for første gang arrangert på Ål i Hallingdal. Rundt 30 frivillige fra hele verden jobber i cirka to uker i forkant av festivalen med forberedelser, i tillegg til isskjærere, designere, artister og kunstnere.

## Bakgrunn
Ice Music Festival er en årlig festival som har eksistert siden 2006, og presenterer musikk fremført på instrumenter kun laget av naturlig is. Terje Isungset er mannen bak ismusikk som fenomen, og har siden 1999 turnert verden rundt med ismusikk-konserter . Isungset hadde idéen om å lage en festival hvor alle som deltar må arbeide med- og forholde seg til is og snø. Ikke bare musikerne, men også arenaen, instrumentene, danserne og de visuelle kunstnerne har isen i fokus. Ismusikkfestivalen er ment å være en arena hvor ulike kunstnere får utfordre sin kreative sans. Studenter fra Universitetet i Bergen ved Fakultet for kunst, musikk og design er en viktig del av festivalen, både med konstruksjon av arena, men også rent musikalsk. Isungset er grunnlegger og leder av plateselskapet All Ice Records, og festivalen samarbeider tett med AIR tilknyttet produksjon av ismusikk. AIR distribuerer sin egen musikk på digitale plattformer, og har som mål å gi ut et nytt album hvert år. Festivalen har blitt flyttet flere ganger siden oppstarten, og vil i 2021 for første gang gjennomføres ved Bergsjøstølen på Ål .  

Konsertarenaen blir bygget fra bunnen av hvert eneste år, som en del av et stort kunsprosjekt gjennomført av studenter fra UiB. 

## Profil
Isen er grunnsteinen for denne festivalen, og alt av festivalens program er dermed tilknyttet dette. Likevel er hver eneste versjon av festivalen unik. Hvert år blir «årets instrument» produsert. Tidligere år har dette vært iskantele, iseridoo, isharpe, isudu, istrommer, isbalafon, ishardangerfele, tubice, iceleik, isbass, iceofon, istrumpet, ishorn og isperkusjon. Festivalen har fokus på musikk, men til samme tid har festivalen fokus på klimaet. Smeltende is er et av de tydeligste tegnene på global oppvarming. Bjerknessenteret i Bergen forsker på nettopp dette, og Ice Music Festival samarbeider med dem om å presentere klimaforedrag under festivalen.

Mange ulike artister og musikere har besøkt festivalen opp gjennom årene. Blant dem finner du Arve Henriksen, Anders Jormin, Miss Tati, Sidsel Endresen og Eirik Glambek Bøe. Se fullstendig artistoversikt under.

Se pressedekning fra ''Deutsche Welle'' og HBO.

## Artister

### 2017
* Fakultet for kunst, musikk og design ved Universitetet i Bergen
* Ivar Kolve: Isperkusjon og ismarimba
* Bjørn Tomren: Jodling
* Grzegorz Piotrowsk: Is-saksofon
* Steinar Raknes: Isbass
* Snorre Bjerck: Isperkusjon
* Minna Raskinen og Anita Lehtola- Tollin: Iskantele
* Thomas T. Dahl: Isgitar
* Fieh (Sofie Tollefsbøl, Ola Øverby, Andreas Rukan & Lyder Øvreås Røed): Vokal, isperkusjon, isbass og istrumpet
* Maria Skranes: Vokal og isperkusjon
* Terje Isungset: Isperkusjon og diverse ishorn

### 2016
* Martin Halla: Vokal
* Ivar Kolve: Isperkusjon og ismarimba
* Kristin Voreland: Isdekorasjon
* Snorre Bjerck: Isperkusjon
* Jon Halvor Bjørnseth
* Maria Skranes: Vokal og isperkusjon
* Daniel Herskedal: TubIce (istuba)
* Helge Andreas Norbakken: Isperkusjon
* Trio Mediæval: Anna Maria Friman, Berit Opheim Versto, & Linn Andrea Fuglseth: Vokal
* Arve Henriksen: Istrumpet og improvisert vokal
* Mamadou Diabate: Isperkusjon
* Miss Tati: Vokal
* Gawain Hewitt
* Johannes Lundberg: Isbass
* Terje Isungset: Isperkusjon og diverse ishorn

### 2015
* Sigurd Rotvik Tunestveit: Vokal
* Margit Myhr: Langeleik, lyre & vokal
* Steinar Mossige: Isperkusjon
* Eilif Gundersen: Ishorn
* Sigurd Ytre-Arne: Elektronikk og sampling
* Trio Medieval/ Anna Maria Friman, Berit Opheim, & Linn Andrea Fuglseth: Vokal
* Terje Isungset: Isperkusjon
* Arve Henriksen:Istrumpet & improvisert vokal
* Anders Jormin: Isbass
* Helge Nordbakken: Isperkusjon
* Jan Bang: Live sampling
* Stein Arne Rimehaug: Isudu
* Lena Nymark: Vokal
* Therese Skauge: Dans

### 2014
* Andreas Aasberg: Dans
* Eilif Gundersen: Ishorn
* Eldbjørg Raknes: Vokal
* Frode Eggen: Forteller
* Rob Waring: Isofon
* Svante Henryson: Iscello
* Katarina Henryson: Vokal
* Arve Henriksen: Istrumpet & improvisert vokal
* Anna Maria Friman: Vokal
* Sidsel Walstad: Isharpe
* Lena Nymark: Vokal
* Bill Covitz: Instrumentmaker
* Terje Isungset: Isperkusjon og diverse horn

### 2013
* Arve Henriksen: Istrumpet & improvisert vokal
* Hilmar Jensson: Isgitar og elektronikk
* Lena Willemark: Vokal
* Leo Svensson Sander: Iscello
* Terje Isungset: Isperkusjon og diverse ishorn

### 2011
* Aastad Bråten: Islangeleik
* Solfrid Nestegard Gjeldokk: Vokal
* Bram Stadhouders: Isgitar og elektronikk
* Fatma Sidan: Vokal
* Mari Kvien Brunvoll: Vokal og islangeleik
* Terje Isungset: Iceperkusjon og diverse ishorn

### 2010
* Helene Bøksle: Vokal
* Sidsel Walstad: Isharpe
* Lena Nymark: Vokal
* Sofia Breimo og Johannes Blomquist: Performance
* Terje Isungset: Isperkusjon

### 2009
* Sidsel Walstad: Isharpe
* Lena Nymark: Vokal
* St. Hallvard-guttene: Guttekor
* Flukt: Dans
* Helene Bøksle: Vokal
* Nils Økland: Isfele
* Vinterdvale: Samisk duo
* Sara Marielle Gaup: Joik
* Terje Isungset: Isperkusjon og diverse ishorn

### 2008
* Karin Park: Vokal
* David Park
* Karl Seglem: Ishorn
* Eilif Gundersen: Ishorns
* Peter Paelinck: Isdidgeridoo
* Peter Wasilewski
* Eldgrim Springgard: Teater
* Ann Beate Skavhaug: Visuell kunst
* Iris Almås Tangeraas: Das
* Sara Marielle Gaup: Joik
* Terje Isungset: Isperkusjon og diverse ishorn

### 2007
* Anneli Drecker: Vokal
* Espen Jørgensen: Isgitar
* Stefan Marb: Dans
* Lars Inge Tverberg
* Per Jørgensen: Istrumpet og vokal
* Märtha Louise: Historiefortelling
* Carlos Negreiros, Robertinho Silva, Lidia Pinheiro, Lasaro Insquierdo Gomes, Ceilo de Caravalho: Isperkusjon og dans
* Therese Skauge: Dans
* Terje Isungset: Isperkusjon

### 2006
* Unni Løvlid: Vokal
* Sidsel Endresen: Vokal
* Lokale skolebarn: Isperkusjon
* Terje Isungset: Isperkusjon og diverse ishorn

## Referanser


## Eksterne lenker
*